《运使李献甫有书云千山万水之间泥泞劳苦不可胜言者因以诗答之》
宋代·冯山

使车东按宕渠还，霖潦千山万水间。为把仁恩行郡国，肯教愁色到容颜。

高贤本为苍生起，良骥应无白日閒。从此促归天上去，翱翔鹓鹭紫宸班。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。